# Gerardo Luzuriaga

Gerardo Luzuriaga Sánchez (Nazar, (Nafarroa), 1956ko urriaren 26a) liburuzaina da. Filosofia eta Letretan lizentziaduna, Euskal Herriko Unibertsitatean.

## Biografia

Euskal Herriko Unibertsitateko Filosofia eta Letrak Fakultatean, Geografia eta Historian lizentziatu zen.
24 urte bete arte ez zuen harremanik izan euskararekin; hortik aurrera, euskara ikasi ondoren, euskarari buruzko hainbat ekarpen egin du: Jakin, Bilduma, Riev, RSBAP… aldizkarietan, eta zenbait egunkaritan artikuluak partekatu ditu.

## Ibilbide Profesionala
### Bibliotekonomia

Eusko Jaurlaritzaren Ekonomiaren Garapen eta Lehiakortasun saileko Liburutegia, Dokumentazio gune eta Artxibo zerbitzuaren arduraduna izan zen. Euskaltzain urgazle izendatu zuten 2013ko otsailaren 22an. Joana Albret Bibliotekonomia Mintegiko kidea, eta Berrotza blogaren kudeatzailea. Haren ardura intelektualak Euskal Liburutegi Nazionalaren sormena eta euskal kultura dira.
Iguaran funts bibliografikoa Hezkuntza eta Kirol Fakultatean erostea ahalbideratu zuen, funtsa honen gai nagusia atletismoa da, bilduma honetan, XIX eta XX. mendeetan argitaratutako aldizkari eta liburuak daude.
Hortaz gain, Jon Urruxulegi itzultzairen funts bibliografiko linguistikoa Nafarroako Liburutegian uzteko bitartekari lana egin zuen.

## Ibilbide Politikoa

Arabako Batzar Nagusietako batzarkidea izan zen 2013tik 2015ra arte, 9. legegintzaldian (2011-2015). EH Bilduko batzarkide taldekoa izan zen eta honako batzorde hauetan parte hartu zuen: Foru Araubide eta Ekonomia Sustapen Batzordea eta Euskara, Kultura eta Kirol Batzordea. Azkenengo batzorde horretan batzordeburuorde gisa jardun zuen.

## Argitalpenak

Oñatiko Unibertsitateko Liburutegiari buruzko liburuak eta artikuluak argitaratu ditu. Lau mendetan zehar, Rodrigo Saez Mercado de Zuatzola fundatzailearen berezko liburutegitik abiatuta, irakasle zein ikasleak, beren hezkuntza-esparruen ikasketan interesgarriak ziren lanak gehitzen joan ziren, bereziki teologia eta zuzenbideari buruzkoak. Euskal Herriko antzinako funtsak gordetzen dituen liburutegi garrantzitsuenetako bat bihurtu da.
Euskal komunitate zientifikoaren Inguma datu-baseak erakusten ditu berak sorturiko 6 lan baino gehiago.
Hauek haren liburu aipagarrienak:
* Censo de Archivos del País Vasco. Bizkaia. (Eusko Ikaskuntza, 1988).
* Censo de Bibliotecas del País Vasco. (Eusko Ikaskuntza, 1989).
* Catálogo de incunables e impresos del siglo XVI de la Biblioteca de la Universidad de Oñati. = Oñatiko Unibertsitateko Liburutegiko XVI. mendeko impreso eta inkunableen katalogoa. (Gipuzkoako Foru Aldundia, 1991).
* Catálogo de obras impresas del siglo XVII de la Biblioteca de la Universidad de Oñati = Oñatiko Unibertsitateko Liburutegiko XVII. mendeko obra inprimatuen katalogoa (Gipuzkoako Foru Aldundia, 1998), Josu Egañarekin batera.
* La Universidad de Oñati a través de su biblioteca, s. XVI: historia, métodos de enseñanza, vida académica, asignaturas y censura = Oñatiko Unibertsitatea, bertako liburutegiaren bidez, XVI. mendea: historia, irakaskuntzako metodoak, bizitza akademikoa, ikasgaiak eta zentsura.
* Berrotza – Berrueza: una mirada peculiar al valle. (2020).
* Barrotza ezagutu – Conoce la Berrueza. (Gardatxo Plataforma, 2021).
* Nazar. Su historia. (Gardatxo Plataforma, 2024).
Bestalde, Berrotza haranari buruzko dibulgazio lan batzuk ere argitaratu ditu (Berrotza, Berrotza ezagutu eta Nazar, su historia) eta hainbat egunkaritan artikuluak argitaratu ditu, euskara, liburutegi nazionala eta Nafarroari buruzkoak.

## Aitortzak

2009ko martxoaren 26an Euskadiko Liburutegien Aholku Batzordeko bokala izendatua izan zen, Liburutegi eta ondare bibliografikoaren alorrean sona handia duten elkarte, erakunde eta pertsonen aldetik.
Euskaltzain urgazlea: 2013ko otsailaren 22an izendatu zuten Euskaltzain urgazle eta Euskaltzaindiaren Azkue Biblioteka eta Artxiboko batzordea hartzen du parte.

## Erreferentziak

* 1 2 3 «Gerardo Luzuriaga Sanchez. Euskaltzain urgazlea» www.euskaltzaindia.eus (Noiz kontsultatua: 2025-01-31).
* ↑ «Gerardo Luzuriaga» JAKIN Dabilen pentsamendua (Noiz kontsultatua: 2025-02-01).
* ↑ «Revista Internacional de los Estudios Vascos. RIEV, 49, 2 | Riev, Revista Internacional de los Estudios Vascos» www.eusko-ikaskuntza.eus (Noiz kontsultatua: 2025-02-01).
* ↑ «18 zk. (2004) – Errenteriako Udala» errenteria.eus (Noiz kontsultatua: 2025-02-01).
* ↑ (Gaztelaniaz) «Boletín de la Real Sociedad Bascongada de Amigos del País.» www.rsbap.org (Euskalerriaren Adiskideen Elkartea) (Noiz kontsultatua: 2025-02-01).
* ↑ Joana Albret Bibliotekonomia Mintegia. 2021-12-11 (Noiz kontsultatua: 2025-01-28).
* ↑ «Berrotza / Berrueza» berrotza.blogspirit.com (Noiz kontsultatua: 2025-01-28).
* ↑ «Euskal Liburutegi Nazionalari adio betiko?» naiz: IRITZIA 2021-04-15 (Noiz kontsultatua: 2025-01-28).
* ↑ (Gaztelaniaz) «Facultad de Educación y Deporte.Sección de Ciencias de la Actividad Física y del Deporte - ehuBiblioteka - UPV/EHU» ehuBiblioteka (Noiz kontsultatua: 2025-01-31).
* ↑ Vianako Printzea Erakundea. Kultura Zuzendaritza Nagusia, ed. «5.4. Dokumentu funtsa» Nafarroa Lurralde sortzailea. , 331 or..
* ↑ «EH Bildu batzarkide taldea» www.jjggalava.eus (Noiz kontsultatua: 2025-02-15).
* ↑ «Oñatiko Sancti Spiritus Unibertsiateko liburutegia - Gipuzkoako Probintziako Artxibo Historikoa - Gipuzkoako Foru Aldundia» ORAIN Gipuzkoa (Noiz kontsultatua: 2025-01-31).
* ↑ «Gerardo Luzuriaga Sanchez :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2025-01-31).
* 1 2 (Gaztelaniaz) «Luzuriaga Sánchez, Gerardo (1956-)» datos.bne.es (Noiz kontsultatua: 2025-01-31).
* ↑ (Gaztelaniaz) «Naiz egunkaria. Bilaketaren emaitzak Gerardo Luzuriaga» www.naiz.eus 2025-01-11 (Noiz kontsultatua: 2025-01-31).
* ↑ «AGINDUA, 2009ko martxoaren 26koa, Kultura sailburuarena, Euskadiko Liburutegien Aholku Batzordearen osaeraren berri emateko dena.» www.euskadi.eus (Euskal Herriko Agintaritzaren Aldizkaria) (Noiz kontsultatua: 2025-02-15).
* ↑ «5. Azkue Biblioteka eta Artxiboa batzordea» www.euskaltzaindia.eus (Noiz kontsultatua: 2025-01-31).

## Kanpo estekak

* Oñatiko Unibertsitatea.
* Berrotza bloga.
* Joana Albret mintegia.
* Datuak: Q23907921